旅遊文娛頻道

係九江電視台嘅一間已經停止廣播嘅電視頻道，2006年10月1號開播，2016年9月30號00:00停播。

頻道喺開播後到停播前，每日00:00～06:00冇節目。

史

2006年10月1號，九江電視台經國家廣播電影電視總局批准試播呢個頻道，2007年1月1號正式開播。初期嗌廬山旅遊文娛頻道，2012年5月31號同九江電台合併而改名做旅遊文娛頻道。頻道開播之後凈限九江地區播出。

2016年9月29號挨晚，電視台方喺電視屏幕發佈咗關於旅遊文娛頻道停播嘅公告。具體停播原因係電視台方為咗進一步深化文化體制改革，加上電視台嘅黨委會開會研究重決定，按上級要求喺2016年9月30號00:00實行熄機處理。實際喺停播前最後一日00:00，旅遊文娛頻道嘅畫面變成測色板，直到05:00變成賣藥廣告成個鐘頭，雖然當日06:00開台繼續播出，但播咗唔夠1個鐘又變返測色板，直到07:10猛咁無限循環播中國夢嘅公益宣傳廣告同九江嘅風景畫直到16:55變返測色板為止。17點10分變成停播公告畫面後一直冇喐過。

2016年9月30號00:00，旅遊文娛頻道嘅網上直播信號畫面變成九江視聽網自己無限循環插播嘅爆笑短片，而當地嘅有線電視已經變成雪花畫面。4個月後，網上直播信號亦切斷埋。

類:九江電視台
類:停播咗嘅電視台或頻道